جمهورباشقانی رجب طیب اردوغان، تورکیه ایله روسیا آراسین‌داکی هر جور دایانیشمانین بیریلرینی گرچکدن قیسقاندیردیغینی سؤیله‌دی.
پرزیدنت اردوغانلا روسیا پرزیدنتی ولادیمیر پوتین، گونئی آفریقا جمهوریتینده دوزنلنن ۱۰.جو برزیل-روسیا-هیندیستان-چین-گونئی آفریقا (بریکس) ذیروه‌سی چرچیوه‌سین‌ده باش باشا گؤروشدو.
گؤروشمه اؤنجه‌سی ایکی لیدئر سلاملاما دانیشماسی گرچکلشدیردی.
اردوغان، تورکیه ایله روسیانین، سیاسی، حربی، اقتصادی، مد‌نی، تیجاری بوتون ساحه‌لرده چوخ جدی بیر یوکسلیش یاخالادیغینی دئدی.
توریزم‌ده ده گؤزل ایرلی‌له‌ییشلر اولدوغونو قید ائد‌ن اردوغان، بو ایل ۶ میلیون روس توریستین تورکیه‌یه سفر ائتمه‌سینین گؤزلندیگینی سؤیله‌دی.
پرزیدنت،
"بوتون بونلارلا یاناشی، آرامیزداکی هر نؤووع دایانیشما بیریلرینی ده گرچکدن قیسقاندیریر" ایفاده‌لرینی ایشلندی.
روسیا پرزیدنتی پوتین ده ایکی اؤلکه آراسین‌داکی ایلیشکی‌لرین آرتماسین‌دان دولایی سئوینج دویدوغونو دیله گتیردی.
چئشیدلی بحرانلارین اوسته‌سین‌دن گلینمه‌سی مسئله‌سین‌ده ایکی اؤلکه ایلیشکی‌لرینین دایم داوام ائدجگینی، اقتصادی ساحه‌ده ده ایلیشکی‌لرین اینکیشاف ائدجگینی ایفاده ائد‌ن پوتین،
"گؤروشدویوموزه چوخ سئویندیم، اورتاق چالیشماقدان سئوینج دویورام" دئیه دانیشدی.
